[Foto’s] Ghoemas 2017: Refentse maak skoonskipFranja du Plessis en Willie Engelbrecht (Foto: Cyril Blackburn/Maroela Media) Die Ghoema-musiektoekennings is Sondag tydens ŉ glansgeleentheid by Emperors Palace in Kempton Park uitgedeel. Dié toekennings, wat vanjaar vir die sesde keer uitgedeel word, vereer die beste Suid-Afrikaanse musiektalent vir hul jongste werk. Vanjaar het die Afrikaanse sanger Refentse behoorlik koning gekraai nadat hy met niks minder nie as vier toekennings huis toe is. Franja du Plessis, Joshua na die Reën en Snotkop het ook elk twee beeldjies gekry. Die Ghoemas het vanjaar ŉ effense gedaanteverwisseling ondergaan. Drie kategorieë is vanjaar bygevoeg om ŉ breër diversiteit kunstenaars die geleentheid te gee om benoem te word: Die publiek se gunsteling-manskunstenaar, die publiek se gunsteling-vrouekunstenaar en die publiek se gunstelinggroep. Die wenners in die kategorieë is aangewys deur middel van ŉ stemproses waaraan die publiek deelneem. Hou Maroela Media dop vir ŉ video oor die vrolikheid by dié geleentheid. Album van die jaar My hart bly in ’n taal – Refentse Manlike kunstenaar van die jaar Refentse Vroulike kunstenaar van die jaar Franja du Plessis Groep van die jaar Adam Beste nuweling van die jaar My verhaal – Franja du Plessis Digitale album van die jaar My hart bly in ’n taal – Refentse Digitale liedjie van die jaar Cool soos Koos Kombuis – Snotkop Luitoon van die jaar “Blou” – Laurika Rauch & Loki Rothman Gewildste liedjie van die jaar Cool soos Koos Kombuis – Snotkop Beste liedjie van die jaar Die wêreld binne my – Joshua na die Reën Beste Afrikaanse hip-hop liedjie van die jaar Bene lam – Early B Beste pop‐album deur ’n manlike kunstenaar Sal jy met my dans? – Kurt Darren Beste pop‐album deur ’n vroulike kunstenaar As jy weet dis liefde – Charlize Berg Beste kontemporêre-album deur ’n manlike kunstenaar Die wêreld binne my – Joshua na die Reën Beste kontemporêre-album deur ’n vroulike kunstenaar Die reis – Laurika Rauch Beste album deur ’n duo of groep Hoogtevrees – Adam Beste geestelike album Dans – Duis:lig Beste kinder‐album of -dvd Jonkman en Baartman sing nuwe lawwe liedjies – Jonkman en Baartman Beste alternatiewe album Die aandblom 13 – Arno Carstens Beste ligte klassieke Afrikaanse album Kosmos – Con grazia Beste country‐album Ongelooflik – Jennifer Zamudio Beste musiekvideo Vir liefde – Jay en Lianie May Beste liedjieskrywer Johan Vorster Beste vervaardiger Jaconell Mouton & Coenie de Villiers Ere-toekenning: baanbreker Taliep Petersen Ere-toekenning: beste verkoper My hart bly in ’n taal – Refentse Publiek se gunsteling manlike kunstenaar Juan Boucher Publiek se gunsteling vroulike kunstenaar Jennifer Zamudio Publiek se gunsteling duo of groep Twee